

**Odgovor Združenja bank na novinarsko vprašanje glede menjave grivna**

Pripravljam prispevek o tem, da Ukrajinski begunci v Sloveniji ne morejo vnovčiti svojega denarja torej ukrajinskega grivna. Kakšni so postopki, koliko oseb je že pri vas urejalo te stvari, kam ste jih napotili.

**Odgovor ZBS:**

Zaenkrat nobena od bank, ki poslujejo v Sloveniji, ne opravlja storitve zamenjave bankovcev grivna v eur, saj za to še ni vzpostavljena nacionalna menjalna shema ali enotna menjalna shema evro območja. Zato je Evropska komisija 1. aprila objavila Predlog priporočil za zamenjavo bankovcev grivna v valuto držav članic gostiteljic za osebe, ki bežijo pred vojno v Ukrajini. Cilj predloga je zagotoviti usklajen in enoten pristop vzpostavitve nacionalne menjalne sheme z namenom, da se razseljenim osebam iz Ukrajine ponudijo enaki pogoji za zamenjavo grivna v lokalno valuto države članice, v katero so se zatekli. Namen priporočil je torej olajšati zamenjavo bankovcev grivna razseljenim osebam, ki uživajo začasno zaščito ali ustrezno zaščito po nacionalni zakonodaji. S priporočilom se državam članicam nalaga, da se z dogovori med centralnimi bankami s centralno banko Ukrajine vzpostavijo nacionalne sheme za zamenjavo bankovcev grivna v nacionalno valuto, pri čemer pa morajo menjalne sheme zagotavljati zamenjavo do 10 000 grivna na osebo in sicer brez stroškov in po uradnem menjalnem tečaju Narodne banke Ukrajine.

Po naših informacijah pa nekatere slovenske banke ukrajinskim državljanom nudijo dvig gotovine na bankomatih v evrih tudi brez stroška nadomestila za dvig.

Združenje bank Slovenije  
Ljubljana, 5. april 2022